钦定古今图书集成/明伦汇编/氏族典/第368卷 > 《廖用贤尚友录》 > 谈三才
## 钦定古今图书集成/明伦汇编/氏族典/第368卷 > 《廖用贤尚友录》 > 谈三才

按蒙自《县志》：三才，邑庠生也。万历三十四年，土舍禄
重谋袭土丞，事机将就，诸生齐赴明伦堂，皆言不可。
学博洪元祯曰：“诸生不识事体，毋妄言！”三才进曰：“先
生固禄内亲，然朝廷使先生来为诸生师，非使为禄
重鹰犬也。先生所得几何，使蒙自子子孙孙胥屈膝，
彝酋也。”洪欲辱之，三才曰：“先生之可以辱我者，此衣
巾耳。”遂自褫其衣巾而出。禄重谋不行，赖此